Kaupiai
Kaupiai – kaimas Tauragės rajono savivaldybėje, 5,5 km iki Aukštupių. Ant Ežeruonos kranto buvo senos kaimo kapinės, kurių dalį nuplovė upė, o dalis sunaikinta dirbant žemės darbus. Išliko tik labai nedidelė dalis. Kaime buvusi koplytėlė su Šv. Kazimiero skulptūra. Pokario metais Jonas Norušas prie kelio į Vizbutus pastatė koplytstulpį su Marijos Maloningosios skulptūra. Koplytstulpis originalių formų, atviras, daugiau primenantis stogastulpį. Marijos skulptūra polichromuota, lengvų barokinių formų.